section_heading: Životopis
paragraph_text: Colin svoju popularnu karijeru počinje vrlo rano sa sedam godina. Bio je zvijezda filma Smiley iz 1956. s Ralphom Richardsonom, ali već je u desetoj godini morao prestati s glumom pošto je njegova majka osjetila da to utječe na njegovo obrazovanje. Dok je išao u školu, razvio je osjećaj za glazbu, svirajući prvo glasovir, da bi kasnije prešao na bubnjeve. Nakon što je završio školovanje svirao je u nekoliko glazbenih sastava, koji uključuju i 'Steve and the Board' gdje se upoznao s Mauriceom Gibbom iz Bee Geesa.